OzLabs/hebrew-wiki-articles huggingface dataset:
אית'ן הורבאט

אית'ן שאה הורבאט (באנגלית: Ethan Shea Horvath; נולד ב-9 ביוני 1995 בהיילנד רנץ' שבקולורדו, ארצות הברית) הוא כדורגלן אמריקאי-הונגרי המשחק בעמדת השוער בקבוצת קארדיף סיטי מהפוטבול ליג צ'מפיונשיפ ובנבחרת ארצות הברית.

== קריירת מועדונים ==
הורבאט גדל במחלקת הנוער של ריאל קולורדו, ובשנת 2013 עבר למולדה מליגת העל הנורווגית. ב-16 במאי 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 3-3 נגד סטאבק במסגרת המחזור התשיעי בליגה לעונת . בסך הכל ערך 39 הופעות ליגה במדי המועדון.

ב-3 בינואר 2017 חתם הורבאט על חוזה לארבע עונות וחצי בקלאב ברוז' מליגת העל הבלגית. ב-5 במאי ערך את הופעת הבכורה שלו במועדון, בניצחון 1–3 על שרלרואה במסגרת הליגה. בסך הכל ערך 51 הופעות ליגה במדי המועדון.

ב-13 ביולי 2021 חתם הורבאט בנוטינגהאם פורסט מהפוטבול ליג צ'מפיונשיפ. ב-15 בספטמבר ערך את הופעת הבכורה שלו במועדון, בהפסד 0–2 למילדסברו במסגרת המחזור השביעי בליגה לעונת . הוא ערך שבע הופעות ליגה בעונה זו, בה העפילה נוטינגהאם פורסט לפרמייר ליג.

ב-2 ביולי 2022 הושאל הורבאט למשך עונה אחת ללוטון טאון מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בתיקו 0-0 נגד ברמינגהאם סיטי במסגרת המחזור הראשון בליגה לעונת .

== נבחרות ארצות הברית ==
בחודש יוני 2016 נכלל הורבאט בסגל נבחרת ארצות הברית בטורניר קופה אמריקה 2016. ב-7 באוקטובר 2016 ערך את הופעת הבכורה שלו בנבחרת, בניצחון 0–2 על נבחרת קובה במשחק ידידות.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

== תארים ==
;מולדה
* אליפות נורווגיה (1): 2014
* הגביע הנורווגי (1): 2014

;קלאב ברוז'
* אליפות בלגיה (3): 2017/2018, 2019/2020, 2020/2021
* הסופר קאפ הבלגי (1): 2018

;נבחרת ארצות הברית
* ליגת האומות של צפון אמריקה (2): 2019/2020, 2023/2024

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:קולורדו: כדורגלנים
קטגוריה:כדורגלני מולדה
קטגוריה:כדורגלני קלאב ברוז'
קטגוריה:כדורגלני נוטינגהאם פורסט
קטגוריה:כדורגלני לוטון טאון
קטגוריה:כדורגלני קארדיף סיטי
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2016
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אמריקאים ממוצא הונגרי
קטגוריה:ספורטאים זרים בנורווגיה
קטגוריה:ספורטאים זרים בבלגיה
קטגוריה:ספורטאים אמריקאים באנגליה
קטגוריה:אמריקאים שנולדו ב-1995
פסגת מיטשל (אנטארקטיקה)

פסגת מיטשל או פסגת מיצ'ל או מיטשל פיק (באנגלית: Mitchell Peak) היא פסגה באזור ארץ מרי בירד שבאנטארקטיקה.

הפסגה ממוקמת 24 קילומטרים ממערב לפסגות בירצ'ול, בצד הדרומי של חצי האי גסט.

== היסטוריה ==
=== גילוי הפסגה ===

הפסגה התגלתה על ידי אדמירל משנה ריצ'רד בירד, ב-5 בדצמבר 1929, בעת טיסה מעל אזור הפסגה.

=== מקור השם ===

בירד נתן לפסגה את שמה.

בירד קרא לפסגה על שם יו סי. מיטשל (Hugh C. Mitchell), מתמטיקאי מטעם הסקר הגאודיטי הלאומי של ארצות הברית (U.S. Coast and Geodetic Survey) וחבר בוועדת המומחים של הנשיונל ג'יאוגרפיק, ועדה שקבעה כי בירד הגיע אל הקוטב הצפוני ואל הקוטב הדרומי במטוס בשנת 1926 ובשנת 1929, בהתאמה.

קטגוריה:ארץ מרי בירד: הרים
רודריגו מוניז

רודריגו מוניז קרבאליו (בפורטוגזית: Rodrigo Muniz Carvalho; נולד ב-4 במאי 2001 בסאו דומינגוס דו פראטה שבברזיל) הוא כדורגלן ברזילאי המשחק בעמדת החלוץ בפולהאם.

== קריירת מועדונים ==
מוניז גדל במחלקות הנוער של דפורטיבו ברסיל ופלמנגו. הוא החל את הקריירה המקצוענית שלו בפלמנגו ובקוריטיבה.

ב-20 באוגוסט 2021 חתם בפולהאם מהפוטבול ליג צ'מפיונשיפ. ב-11 בספטמבר ערך את הופעת הבכורה שלו במועדון, בהפסד 0–1 לבלקפול במסגרת המחזור השישי בליגה לעונת . ב-18 בספטמבר הבקיע את שער הבכורה שלו במועדון, בהפסד 1–2 לרדינג במסגרת המחזור השמיני בליגה. הוא ערך 25 הופעות ליגה והבקיע חמישה שערים בעונה זו, בה העפילה פולהאם לפרמייר ליג.

ב-22 באוגוסט 2022 הושאל למידלסברו.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלמנגו
קטגוריה:כדורגלני קוריטיבה
קטגוריה:כדורגלני פולהאם
קטגוריה:כדורגלני מידלסברו
קטגוריה:ברזילאים שנולדו ב-2001
באפודה דיאקיטה

באפודה דיאקיטה (בצרפתית: Bafodé Diakité; נולד ב-6 בינואר 2001 בטולוז שבצרפת) הוא כדורגלן צרפתי המשחק בעמדת הבלם בקבוצת ליל מליגת העל הצרפתית.

== קריירת מועדונים ==
דיאקיטה גדל במחלקת הנוער של טולוז. הוא ערך 72 הופעות ליגה במדי הקבוצה הבוגרת של המועדון, במסגרת ליגת העל הצרפתית וליגת המשנה הצרפתית.

ב-5 באוגוסט 2022 חתם דיאקיטה על חוזה לארבע עונות בליל מליגת העל הצרפתית.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני טולוז
קטגוריה:כדורגלני ליל
קטגוריה:צרפתים שנולדו ב-2001
איסחאק עבדולרזאק

איסחאק עבדולרזאק (באנגלית: Ishaq Abdulrazak; נולד ב-5 במאי 2002 בקדונה שבניגריה) הוא כדורגלן ניגרי המשחק בעמדת הקשר בקבוצת אנדרלכט מליגת העל הבלגית.

== קריירת מועדונים ==
עבדולרזאק נולד בקדונה שבניגריה וגדל באקדמיית יוניטי. בשנת 2020 חתם בנורשפין מליגת העל השוודית. ב-14 ביוני 2020 ערך את הופעת הבכורה שלו במועדון, בניצחון 4-1 על א.י.ק סולנה במסגרת המחזור השני בליגה לעונת . ב-19 ביולי הבקיע את שער הבכורה שלו במועדון, בהפסד 4-2 לסיריוס במסגרת המחזור התשיעי בליגה. בסך הכל ערך 55 הופעות ליגה במדי המועדון, בהן הבקיע שני שערים.

ב-20 ביוני 2022 חתם עבדולרזאק על חוזה לארבע עונות באנדרלכט מליגת העל הבלגית. ב-24 ביולי ערך את הופעת הבכורה שלו במועדון, בניצחון 2-0 על אוסנטדה במסגרת המחזור הראשון בליגה לעונת .

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:קדונה: כדורגלנים
קטגוריה:כדורגלני נורשפין
קטגוריה:כדורגלני אנדרלכט
קטגוריה:ניגרים שנולדו ב-2002
קינגס קנגווה

קינגס קנגווה (באנגלית: Kings Kangwa; נולד ב-6 באפריל 1999 בקסאמה שבזמביה) הוא כדורגלן זמבי המשחק בעמדת הקשר בקבוצת הפועל באר שבע מליגת העל הישראלית, ובנבחרת זמביה.

== קריירת מועדונים ==
קנגווה החל את הקריירה המקצוענית שלו בהאפי הארטס, מועדון מלוסקה, בירת זמביה. בחודש נובמבר 2017 חתם בהפועל באר שבע מליגת העל הישראלית, ומספר חודשים לאחר מכן חזר להאפי הארטס. לקראת עונת חתם בבילדקון מליגת העל הזמבית.

ב-10 ביולי 2019 חתם קנגווה בארסנל טולה מליגת העל הרוסית.

ב-29 במאי 2022 חתם בהכוכב האדום בלגרד מליגת העל הסרבית.

ב-30 ביולי 2024 חתם קנגווה על חוזה לארבע עונות בהפועל באר שבע. קנגווה יחזור לקדנציה שנייה במועדון, לאחר ששיחק בקבוצת הנוער בעונת 2017/2018, החל מעונת 2024/2025 יהיה חלק בקבוצה הבוגרת.

== קריירה בינלאומית ==
ב-9 ביוני 2019 ערך קנגווה את הופעת הבכורה שלו בנבחרת זמביה, בהפסד 2-1 לנבחרת קמרון במשחק ידידות. ב-16 ביוני הבקיע את שער הבכורה שלו בנבחרת, בניצחון 3-2 על נבחרת מרוקו במשחק ידידות.

נכלל בסגל נבחרת זמביה לטורניר גביע אפריקה לאומות 2023.

== חיים אישיים ==
אחיו הגדול הוא כדורגלן נבחרת זמביה אוונס קנגווה.

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני הפועל באר שבע
קטגוריה:כדורגלני ארסנל טולה
קטגוריה:כדורגלני הכוכב האדום בלגרד
קטגוריה:כדורגלני קורטרייק
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:זמבים שנולדו ב-1999
אן טרנר קוק

אן טרנר קוק (באנגלית: Ann Turner Cook; נולדה בשם אן לסלי טרנר; 20 בנובמבר 1926 – 3 ביוני 2022) הייתה מחנכת וסופרת אמריקאית, אשר הייתה ידועה בעיקר בתור הפנים שעל אריזות המזון לתינוקות של חברת גרבר.<ref></ref>

== ביוגרפיה ==
דוגמאות ליצירות התינוק של גרבר
קוק נולדה בווסטפורט, היא הייתה בתם של בת'ל (בורסון) והקריקטוריסט לסלי טרנר, שצייר את רצועת הקומיקס "קפטן איזי" במשך עשרות שנים.<ref></ref><ref name="NYTObit"></ref> שכנת המשפחה הייתה האמנית דורותי הופ סמית', שיצרה ציור פחם של אן כשהייתה תינוקת. בשנת 1928, כאשר גרבר הודיעה שהיא מחפשת תמונות תינוקות עבור קו מזון התינוקות שלה, הוגש הציור של סמית', ולאחר מכן נבחר. החברה רשמה זאת כסימן מסחרי בשנת 1931.<ref name="AP-Obit"></ref><ref name="GerberBaby"></ref> הציור של אן טרנר קוק שימש מאז כמעט על כל אריזות מזון לתינוקות של גרבר.<ref name="GerberBaby" /> זהותה של קוק הייתה סוד עד 1978.<ref></ref> בשנת 1990 הופיעה קוק כאורח בתוכנית הטלוויזיה האמריקאית "To Tell the Truth" בקטע אחד על אחד בו חשפה את זהותה.<ref name="NYTObit" />

משפחתה עברה לאורלנדו, אורלנדו מאוחר יותר בילדותה. היא קיבלה תואר ראשון באנגלית מאוניברסיטת "Southern Methodist" ותואר שני בחינוך וספרות אנגלית מאוניברסיטת דרום פלורידה. היא הייתה חברה באחוות הסטודנטים פי בטא פי.<ref></ref>

== קריירה ==
קוק לימדה ספרות בבית הספר היסודי אוק היל בפלורידה, ולאחר מכן בתיכון מדיסון, בטמפה, פלורידה.<ref></ref> בשנת 1966, היא הצטרפה למחלקה לאנגלית של בית הספר התיכון הילסבורו של טמפה, ולאחר מכן מונתה להיות מנהלת בית הספר. התלמידים שם הקדישו את שנתון בית הספר של הילסבורו משנת 1972 לקוק, שנתנה חסות על הספר. בו, תלמידים תיארו אותה כ"מורה שיש לה קשר טוב עם התלמידים" ואשר "ללא כל תלונות... נשארה עד מאוחר, עבדה לילות, וביעילות שקטה תמכה בצוות שלה במשימות היומיומיות שלהם".<ref>Hilsboroean 1972: Volume Fifty-six: p. 19</ref>

לאחר שפרשה מההוראה, קוק הפך לסופרת. חברה בארגון סופרי המסתורין של אמריקה. היא הייתה המחברת של סדרת הספרים ברנדי או'באנון, סדרת רומנים מסוגת מסתורין המתרחשים בחוף המפרץ של פלורידה.<ref></ref> הרפתקאותיו של כתב פלורידה ואובאנון מפורטות בספרים "Trace their Shadows" (2001)<ref></ref> ו-"Shadow over Cedar Key" (2003).<ref></ref> הכותר האחרון זכה לביקורת שלילית בשבועון "Publishers Weekly", שקבע שלספר יש "עלילה עמוסה מדי... [ו] מכבידה על פרוזה רפה....".<ref name="Pub weekly book review"></ref>

== חיים אישיים ==
היא הייתה נשואה לג'יימס קוק, קרימינולוג במשרד השריף של מחוז הילסבורו, עד מותו ב-2004. נולדו להם ארבעה ילדים.

קוק מתה בביתה בסיינט פיטרסברג, פלורידה ב-3 ביוני 2022, בגיל 95.<ref name="Winiecki20220604"></ref>

==קישורים חיצוניים==
* 

== הערות שוליים ==

קטגוריה:בוגרי אוניברסיטת דרום פלורידה
קטגוריה:סופרים אמריקאים
קטגוריה:סופרות אמריקאיות
קטגוריה:אנשי חינוך אמריקאים
קטגוריה:דוגמנים אמריקאים
קטגוריה:דוגמניות אמריקאיות
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאים שנפטרו ב-2022
קטגוריה:אמריקאיות שנפטרו ב-2022
אוגושטו אינאסיו

אוגושטו אינאסיו (בפורטוגזית: Augusto Inácio; נולד ב-30 בינואר 1955) הוא כדורגלן עבר פורטוגלי ששיחק בעמדת המגן השמאלי ומאמן כדורגל.

==קריירת כדורגלן==
אוגושטו נולד בליסבון. הוא את הקריירה שלו בקבוצת ספורטינג ליסבון, עמה זכה בשתי אליפויות (בעונות 1979/80 ו-1981/82) ובשני גביעים (בעונות 1977/78 ו-1981/82). בשנת 1982 עבר לפורטו עמה זכה בשלוש אליפויות (בעונות 1984/85, 1985/86 ו-1987/88) ובשני גביעים (בעונות 1983/84 ו-1987/88). בעונת 1983/84 הוא הגיע יחד עם פורטו לגמר גביע אירופה למחזיקות גביע, בו הפסידה קבוצתו ליובנטוס בתוצאה 1:2. בעונת 1986/1987 זכה עם קבוצתו בגביע אירופה לאלופות לאחר ניצחון במשחק הגמר בתוצאה 0–2 על ביירן מינכן.

לזכותו 25 הופעות בנבחרת פורטוגל והוא נבכל בסגל הנבחרת במסגרת יורו 1984 ומונדיאל 1986.

==קריירת מאמן==
לאחר פרישתו ממשחק פעיל, פנה אינאסיו לקריירת אימון. בשנת 1999 מונה למאמנה של ספורטינג ליסבון אותה הוביל לזכייה באליפות, ובכך הפך לאחד המאמנים הבודדים שרושמים הישג זה הן כמאמן והן כשחקן. פרט לקבוצות בפורטוגל אימן אינאסיו גם ביוון, רומניה, אנגולה, ברזיל, קטר ומצרים.

==קישורים חיצוניים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:ליסבון: כדורגלנים
קטגוריה:מאמני כדורגל פורטוגזים
קטגוריה:מאמני ספורטינג ליסבון
קטגוריה:כדורגלני מונדיאל 1986
קטגוריה:כדורגלני פורטו
קטגוריה:כדורגלני נבחרת פורטוגל
קטגוריה:ילידי 1955
בולקלובן פרם

בולקלובן פרם (בדנית: Boldklubben Frem ידוע גם כ-Frem,BK Frem או BK Frem Copenhagen; פירושו: מועדון הכדור פרם) הוא מועדון ספורט דני וקבוצת כדורגל שבסיסה בפאתי העיר קופנהגן, ולבי-סונדהנון. הקבוצה כיום משחקת בליגה הדנית השלישית, אולם בעבר הייתה אחת הקבוצות הבולטות בכדורגל הדני כששיחקה בליגת העל הדנית וזכתה בשישה תוארי אליפות הליגה הדנית (בהם זכתה משנת 1923 ועד 1944), ובשני גביעי מדינה דנים בשנים 1956 ו-1978.

==היסטוריה==
המועדון נוסד ב-17 ביולי 1886 בשם "Fremskridtsklubbens Cricketklub" (בתרגום: "מועדון הקריקט של מועדון הקידמה") - מועדון קריקט וכדורגל. המועדון היה בתחילתו סניף פוליטי של התאחדות השמאל בקופנהגן. לאחר מכן שינה את שמו ב-9 בדצמבר 1887 ל"Boldklubben Frem" ("מועדון הכדור פרם") והוא אחד ממועדוני הספורט הוותיקים ביותר בדנמרק. בהתחלה, BK Frem התבססה ברובע אוסטרברו שבקופנהגן ושיחקה משחקים ב-"Fælledparken" ("פילדפאקרן"). בשנת 1905, BK Frem עבר לאצטדיון איינהוביין שברובע וסטרברו בקופנהגן, שם בנה המועדון את תדמיתו כמועדון הפועלים.

מרגע הקמת ה"טורניר הדני" שהיה בעצם האליפות הארצית בדנמרק לכדורגל ב-1927 ועד 1980, פרם תמיד שיחקה בליגה הבכירה - מלבד העונות 1961 עד 1963. במיוחד בשנות ה-30 ותחילת שנות ה-40, אז המועדון היה בשיאו ודומיננטי בכדורגל הדני וזכה בחמש אליפויות דנמרק בתקופה זו. בשנת 1942 עברה פרם לאצטדיונה הנוכחי ולבי אידראטספארק שנמצא בולבי-סונדהנון בקופנהגן. עם זאת הקבוצה עדיין שיחקה את משחקי הבית שלה בפארק הספורט קופנהגן עד שהיציעים הראשונים בפארק הספורט ולבי היו מוכנים ב-1965.

מאז תום מלחמת העולם השנייה, לא הצליחה הקבוצה לזכות בתואר האליפות הדני, אך חמש פעמים סיימה הקבוצה כסגנית האלופה. ב-1976, פרם איבדה את המקום הראשון ואת תואר האליפות ביום המשחק האחרון בגלל תוצאת 0-0 בלבד מול נסטבד. המועדון זכה לראשונה בטורניר הגביע הדני ב-1956, בו הביסה את אקדמיסק בולקלוב 1-0 בגמר. בשנת 1978, פרם זכתה בגביע האחרון של המועדון עם ניצחון בגמר הגביע על פני שלושה משחקים מול אסביירג. בשנת 1981 הגיעה פרם לגמר, אך הפסידה לויילה.

ב-1988, פרם עלתה לליגת העל הדנית והייתה לסגנית האלופה בעונת 1991/1992. אולם בשנה שלאחר מכן, המועדון ירד שוב ליגה ובמקביל הוכרז כפושט רגל, מה שפירושו היה ירידה כפויה לדנמרק-סריין (הליגה הרביעית). ב-2003 חזרה פרם לליגת העל לעונה אחת. ב-2010, אחרי כמה שנים של בעיות כלכליות, הכריזה פרם על פשיטת רגל פעם נוספת והורדה לליגות הנמוכות, שם היא נמצאת מאז.

==תארים==
* ליגת העל הדנית (6 אליפויות): 1922/1923, 1930/1931, 1932/1933, 1935/1936, 1940/1941, 1943/1944
**סגנית האלופה (9 פעמים): 1930, 1935, 1937, 1938, 1948, 1958, 1966, 1967, 1976.

* הגביע הדני: 2 זכיות
: 1956, 1978

==קישורים חיצוניים==

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-1886
קטגוריה:קופנהגן: ספורט
בית הנבחרים של טקסס

בית הנבחרים של טקסס (באנגלית: Texas House of Representatives) הוא הבית התחתון של בית המחוקקים במדינת טקסס שבארצות הברית. בבית הנבחרים חברים 150 נציגים, המייצגים כל אחד כ-167,637 איש – נכון למפקד האוכלוסין של ארצות הברית שנערך בשנת 2010. בית הנבחרים המדינתי מתכנס בקפיטול מדינת טקסס השוכן בעיר הבירה אוסטין.

בית הנבחרים של טקסס מתכנס בישיבה רגילה במשך כחמישה חודשים מדי שנה. התכנסויות רגילות מתחילות בצהריים ביום שלישי השני בחודש ינואר של שנים אי-זוגיות ועשויות להימשך לא יותר מ-140 יום, ומסתיימות במהלך השבוע האחרון של מאי או השבוע הראשון של יוני. מושבים מיוחדים מתכנסים בהוראת מושל טקסס ועשויים להימשך עד חודש ימים. חבר בבית הנבחרים המדינתי חייב להיות אזרח ארצות הברית, חייב להיות רשום בפנקס הבוחרים המדינתי ולהיות בן 21 לפחות. עליו להיות תושב המדינה במשך שנתיים טרם הבחירות, ובמשך שנה להיות תושב המחוז בו מתמודד.

יושב ראש בית הנבחרים של טקסס הוא "הפקיד הממונה" (Presiding Officer) והחבר הבכיר ביותר בבית הנבחרים המדינתי. תפקידיו של יושב הראש כוללים שמירה על הסדר בתוך בית הנבחרים, הכרה בחברי הבית במהלך דיון, פסיקה בעניינים פרוצדורליים, מינוי חברים לוועדות השונות ושליחת הצעות חוק לבדיקה בוועדה הרלוונטית להן. במקביל, קיים תפקידו של יושב ראש בית הנבחרים הזמני (Speaker pro tempore) – משרה שבעיקרה היא טקסית, אך לפי מסורת ארוכת-שנים מי שמאייש אותה הוא מנהל את הדיונים בבית הנבחרים במהלך בחינת הצעות חוק.

בניגוד לבתי מחוקקים אחרים במדינות ארצות הברית, כללי בית הנבחרים אינם מכירים באורח רשמי במנהיג רוב ובמנהיג מיעוט. המנהיגים הבלתי-רשמיים של הסיעות בבית הנבחרים הם יו"ר הסיעה הרפובליקנית ומנהיג הסיעה הדמוקרטית, ושניהם נבחרים בידי חברי סיעתם.

== קישורים חיצוניים ==
* 
* 

==הערות שוליים==

בית נבחרים
טקסס
קסטרו אורדיאלס

קסטרו אורדיאלס (בספרדית: Castro Urdiales) היא עיר נמל בצפון ספרד, בקהילה האוטונומית של קנטבריה, הממוקמת על מפרץ ביסקאיה. קסטרו אורדיאלס היא עיר מודרנית, על אף שהטירה שלה והכנסייה הקהילתית בסגנון גותי של סנטה מריה דה לה אסונסיון, מתוארכים לימי הביניים. ענפי התעשייה העיקריים שלה הם תיירות, דיג ושימורי דגים, במיוחד סרדינים ואנשובי. מפעלי שימור האנשובי לולין ולה קסטרניה משמשים תזכורת לקרבתה של העיירה לענף זה ולקרבתה לים.

למרות שמספר האנשים הרשומים בעיירה הוא בסביבות 32,000, אוכלוסיית הקיץ יכולה להכפיל או אפילו לשלש את הנתון הזה. העיירה פופולרית בגלל החופים והנמל שלה.

== היסטוריה ==
דמות של נפטון צעיר מהר קואוטו
חוף ברזומאר
קסטרו אורדיאלס נקראה במקור Portus Amanum. בשנת 74 לספירה הוקמה מושבה רומית תחת השם פלביובריגה, בתקופת שלטונו של הקיסר אספסיאנוס. ככל הנראה היא הוקמה כדי לכרות את הברזל באזור.

בשנת 1163 העיר קסטרו אורדיאלס קיבלה את האמנה העירונית שלה.<ref></ref> היא שכנה בקצה המערבי של קו החוף של נווארה עד שנת 1200, אז פלש אלפונסו השמיני מקסטיליה אל הממלכה. קסטרו אורדיאלס נהנתה ממיקומה בצומת דרכים בסחר בין צפון אירופה לקסטיליה. עד המאה ה-18, העיר ניסתה שוב ושוב להתאגד מחדש בביסקאיה, אך ניסיונותיה נתקלו בסירוב של בילבאו בטענה שהיא יכולה להטות את הכף מול מאזן הסחר שלה.

העיר נהרסה על ידי הצרפתים ב-1813, אך נבנתה מחדש והתבצרה במהירות. העלייה המהירה באוכלוסייה ובשגשוגה נובעת מההתפתחות המוגברת של כריית ברזל ופעילות הרכבת שהתרחשה לאחר 1879.

== אתרים מרכזיים ==
המתחם הידוע גם בשם Puebla Vieja, קיים מימי הביניים והוא ממוקם ליד הים. הוא הוכרז כאתר היסטורי בשנת 1978.
כנסיית סנטה מריה דה לה אסונסיון, אפסיס
כנסיית סנטה מריה דה לה אסונסיון בנויה בסגנון גותי. היא נבנתה תחת חסותו של המלך אלפונסו השמיני מקסטיליה במאה ה-13 (אם כי בנייתה הושלמה במאה ה-15). הוכרזה כאנדרטה לאומית בשנת 1931.

== ערים תאומות ==
* אייר-סור-ל'אדור, צרפת
* בו קראה, רפובליקת סהרה הערבית הדמוקרטית
* מיג'ק, רפובליקת סהרה הערבית הדמוקרטית
* חרס דה לה פרונטרה, ספרד

== קישורים חיצוניים ==

* 

== הערות שוליים ==

קטגוריה:ספרד: ערי חוף
האני דיז'ון

האני רדמונד (באנגלית: Honey Redmond; המכונה האני דיז'ון) היא די ג'יית, מפיקה מוזיקלית ומוזיקאית אלקטרונית אמריקאי. היא נולדה בשיקגו ובסיסה בעיר ניו יורק ובברלין.<ref></ref>

היא מופיעה במועדונים, ירידי אמנות, גלריות ואירועי אופנה בין-לאומיים.<ref name=":0"></ref>

== ביוגרפיה ==
האני דיז'ון נולדה בשנות ה-70 וגדלה בצד הדרומי של שיקגו. היא תיארה את המצב ואמרה שהיא "גדלה למשפחה ממעמד הביניים, שאוהבת אפרו-אמריקאים", והייתה מאוד מוזיקלית.<ref name=":0" /><ref></ref> היא החלה לבלות במועדונים באמצע שנות העשרה שלה עם הסכמת הוריה כל עוד לימודיה לא נפגעו.<ref name=":1"></ref> בשנות ה-90 היא החלה להופיע כדי ג'יית.<ref></ref>

בסביבות שנת 2000 היא גם הפכה למפיקה מוזיקלית.<ref name=":1" /> בתקופתה בשיקגו היא הכירה והתחנכה על ידי די ג'יים ומפיקים מוזיקליים כמו דריק קרטר, מארק פארינה וגריינסקיירס.<ref name=":1" /> בסוף שנות ה-90, האני דיז'ון עברה לניו יורק, שם הכירו לה את מקסי רקורדס ודני טנגליה.<ref></ref><ref name=":2"></ref> לאחר שנחשפה לראשונה לטכנו בסצנת ההאוס של שיקגו, היא הופיעה במעגל המועדונים המחתרתי של ניו יורק והשתתפה בתצוגות אופנה.<ref></ref> בשנת 2017 הוציאה דיז'ון את אלבום הבכורה שלה בשם, The Best of Both Worlds.<ref name=":2" />

דיז'ון שיתפה פעולה עם לואי ויטון ודיור במשך מספר שנים והייתה אחראית על המוזיקה בתצוגות האופנה של החברות הללו.<ref name=":3"></ref> דיז'ון תוארה כ" די ג'יית האוס פופולרית בעולם המוזיקה". על ידי הניו יורק טיימס ב-2013.<ref name=":0" /> בשנת 2020 השתתפה דיון ברמיקס הרשמי של "Free Woman" מאת ליידי גאגא.<ref></ref><ref></ref>

== אקטיביזם ותדמית ציבורית ==
רדמונד היא טרנסג'נדרית. היא תומכת למען זכויות טרנסג'נדרים ומודעות כלפיהם, ודיברה מניסיונה כדי ג'יי טרנסית שחורה במוזיקת דאנס.<ref name=":3" />

== דיסקוגרפיה ==
=== אלבומי אולפן ===
* 2013: Classic Through the Eyes Of: Honey Dijon
* 2017: The Best of Both Worlds

=== רמיקסים בולטים ===
* "Free Woman" – ליידי גאגא
* "I Don't Search I Find" – מדונה
* "Break My Soul" – ביונסה

==קישורים חיצוניים==

== הערות שוליים ==

קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:טרנסג'נדרים אמריקאים
קטגוריה:אפרו-אמריקאים
קטגוריה:אפרו-אמריקאיות
קטגוריה:מוזיקאים להט"בים אמריקאים
קטגוריה:תקליטנים אמריקאים
כרים דרמאנה

כרים דרמאנה (בצרפתית: Karim Dermane; נולד ב-26 בדצמבר 2003 בסוקודה שבטוגו) הוא כדורגלן טוגולזי המשחק בעמדת הקשר האחורי בקבוצת פיינורד מליגת העל ההולנדית ובנבחרת טוגו.

== קריירת מועדונים ==
דרמאנה גדל במחלקות הנוער של WAFA ושל פלאנט פוט טוגו. ב-1 בפברואר 2022 חתם על חוזה לארבע עונות וחצי בפיינורד מליגת העל ההולנדית. ב-11 במאי ערך את הופעת הבכורה שלו במועדון, בניצחון 0–1 על גו אהד איגלס במסגרת המחזור ה-33 בליגת העל ההולנדית לעונת 2021/2022.

== קריירה בינלאומית ==
ב-24 במרץ 2022 ערך דרמאנה את הופעת הבכורה שלו בנבחרת טוגו, בניצחון 0–3 על נבחרת סיירה לאון במשחק ידידות.

== קישורים חיצוניים ==

== הערות שוליים ==

קטגוריה:כדורגלנים טוגולזים
קטגוריה:קשרי כדורגל טוגולזים
קטגוריה:סוקודה: כדורגלנים
קטגוריה:כדורגלני פיינורד
קטגוריה:כדורגלני נבחרת טוגו
קטגוריה:ילידי 2003
רפאל אונידיקה

רפאל אונידיקה אנוודיקה (באנגלית: Raphael Onyedika Nwadike; נולד ב-19 באפריל 2001 בניגריה) הוא כדורגלן ניגרי המשחק בעמדת הקשר האחורי בקבוצת קלאב ברוז' מליגת העל הבלגית ובנבחרת ניגריה.

== קריירת מועדונים ==
אונידיקה גדל במחלקות הנוער של אבדיי ומיטיולן. בעונת הושאל לפרדריסיה מליגת המשנה הדנית, במדיה ערך 28 הופעות ליגה והבקיע שלושה שערים.

ב-16 ביולי 2021 הוא ערך את הופעת הבכורה שלו בקבוצה הבוגרת של מיטיולן, בהפסד 2-1 לאודנסה בולקלוב במסגרת המחזור הראשון בליגת העל הדנית לעונת . ב-31 באוקטובר הבקיע את שערי הבכורה שלו במועדון, צמד שערים בניצחון 3-1 על ראנס במסגרת המחזור ה-14 בליגה. בסך הכל ערך אונידיקה 31 הופעות ליגה בעונת , והבקיע שני שערים. בעונה זו זכה עם המועדון בגביע הדני.

== קריירה בינלאומית ==
ב-27 בספטמבר 2022 ערך אונידיקה את הופעת הבכורה שלו בנבחרת ניגריה, בהפסד 2-1 לנבחרת אלג'יריה במשחק ידידות.

נכלל בסגל נבחרת ניגריה לטורניר גביע אפריקה לאומות 2023.

== תארים ==
;מיטיולן
* הגביע הדני (1): 2021/2022
קלאב ברוז

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני מיטיולן
קטגוריה:כדורגלני קלאב ברוז'
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2023
קטגוריה:ספורטאים זרים בדנמרק
קטגוריה:ספורטאים ניגרים בבלגיה
קטגוריה:ניגרים שנולדו ב-2001
קארן פוקהארה

קארן פוקהארה (באנגלית: Karen Fukuhara; נולדה ב-10 בפברואר 1992) היא שחקנית אמריקאית, הידועה בעיקר בשל תפקידיה כקטאנה בסרט גיבורי על "יחידת המתאבדים" משנת 2016 וכקימיקו בסדרת המקור "הבנים" של פריים וידאו. פוקהארה ידועה גם בזכות גילום דמותו של גלימר מהסדרה של נטפליקס "שי-רה ונסיכות הכוח" וקיפו ב"קיפו ויצורי הפלא".

== ביוגרפיה ==
פוקוהארה נולדה להורים יפנים בלוס אנג'לס. שפתה הראשונה הייתה יפנית, והיא למדה בבית ספר לשפה היפנית בשבתות במשך 11 שנים. יש לה אח צעיר. פוקוהארה החלה להתאמן בקראטה בחטיבת הביניים, והפכה לחגורה עם פסים חומים לפני שעזבה לקולג'.

פוקוהארה למדה באוניברסיטת קליפורניה בלוס אנג'לס (UCLA) בזמן שעבדה ככתבת בתוכנית ספורט ב-NHK ביפן. היא הייתה חברה בקבוצת הא-קאפלה Medleys, שבוגריה כוללים את השחקנית קלי מארי טראן. פוקוהארה סיימה את לימודיו באוניברסיטת קליפורניה בלוס אנג'לס בשנת 2014 עם תואר ראשון בסוציולוגיה ותואר משני בתיאטרון.

== קריירה ==
פוקוהארה החלה את דרכה בתעשיית הבידור בחטיבת הביניים כאשר לוהקה כמנחה עבור "Movie Surfers", תוכנית חדשות בידור קצרה בערוץ דיסני.

לפני הופעת הבכורה שלה במשחק, פוקוהארה עבדה במגוון עבודות חלקיות, כולל כמתרגמת, עורכת כתוביות ומלצרית במסעדת סושי בנושא רגאיי.

בשנת 2016, סרטה של פוקוהארה הופיע לראשונה כקטאנה בסרט גיבורי העל של DC קומיקס "יחידת המתאבדים", שיצא באוגוסט 2016. למרות שהיה לה ניסיון קודם באמנויות לחימה, פוקוהארה התאמנה במשך כחודשיים במהלך קדם ההפקה כדי ללמוד כיצד להניף חרב בצורה נכונה.

בשנת 2019 הופיעה פוקוהארה בסרט "Stray" (לצד כריסטין וודס, מייאבי ורוס פרטרידג').

פוקוהארה דיבבה את הדמויות מלכת הביוב ואלכסיס בסדרה "קרייג של הנחל" של Cartoon Network. ב-2018 דיבבה את גלימר ב"שי-רה ונסיכות הכוח", אתחול מחדש של סדרת הטלוויזיה המונפשת משנת 1985.

בשנת 2019, היא החלה לככב בתור קימיקו בסדרת פריים וידאו "הבנים", המבוססת על ספר הקומיקס באותו שם.

ב-2020 היא דיבבה את הדמות הראשית קיפו בסדרה "קיפו ויצורי הפלא". מבוססת על קומדיית רשת קצרת מועד בשם "Kipo".

==פילמוגרפיה==
=== קולנוע ===
{| class="wikitable"
!שנה
!סרט
!תפקיד
!הערות
|-
|2016
|יחידת המתאבדים
|קטאנה
|
|-
|2019
|תנועה
|נורי
|
|-
|2020
|Bobbleheads
|איקיוי
|
|-
|2022
|רכבת הקליע
|נערת הזיכיון של קיידה איזומי
|
|-
|2023
|הילד והאנפה
|ליידי הימי
|דיבוב
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2018–הווה
|קרייג של נחל
|מלכת הביוב, אלכסיס
|דיבוב
|-
|2018–2020
|שי-רה ונסיכות הכוח
|גלימר
|דיבוב
|-
|2019–הווה
|הבנים
|קימיקו "הנקבה"
|
|-
|2020
|קיפו ויצורי הפלא
|קיפו
|דיבוב
|-
|2021
|מלחמת הכוכבים: חזיונות
|F
|דיבוב
|-
|2021
|ארצ'ר
|רייקו
|דיבוב
|-
|2023
|מארחת הפוקימונים
|הארו
|דיבוב
|}

=== משחקי וידאו ===
{| class="wikitable"
|+משחק וידאו
!שנה
!כותר
!תפקיד קולי
!הערות
|-
|2022
|The Calliston Protocol
|דני נקמורה
|
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:בוגרי אוניברסיטת קליפורניה בלוס אנג'לס
קטגוריה:בוגרות אוניברסיטת קליפורניה בלוס אנג'לס
קטגוריה:אמריקאים ממוצא יפני
קטגוריה:אמריקאיות שנולדו ב-1992
פיודור סולנצב

פיודור סולנצב (ברוסית: Фёдор Со́лнцев; 26 באפריל 1801 – 15 במרץ 1892)<ref name=":0"></ref> היה היסטוריון של ציור רוסי. יצירות האמנות שלו היו תרומה מרכזית בשימור התרבות הרוסית של ימי הביניים, שהייתה נושא נפוץ בציוריו.<ref></ref> הוא היה המעצב הראשי של ארמון הקרמלין הגדול במוסקבה.<ref></ref>

== ביוגרפיה ==
תיעוד של לבוש פולני מסורתי
פיודור סולנצב נולד בכפר ליד ריבינסק במחוז ירוסלב. הוריו היו צמיתים של הרוזן איבן מוסין-פושקין. אביו, גריגורי סולנצב, עבד כקופאי בקופות של התיאטראות הקיסריים בסנט פטרסבורג ונסע לכפר לעיתים רחוקות מאוד. עוד אמו, אליזבטה סולנצבה חיה כל חייה בכפר. פדור בילה את חייו המוקדמים עם אמו ואחיו. לאחר שגילה את יכולתו האמנותית, שחרר אדונו את משפחת סולנצב, מה שאפשר לפדור להיכנס לאקדמיה הקיסרית לאמנויות בסנט פטרסבורג ב-1815<ref></ref> והפך לתלמידם של אלכסיי יגורוב וסטפן שצ'וקין. מאוחר יותר, אחיו הצעיר יגור סולנצב, סיים גם הוא את לימודיו באקדמיה הקיסרית לאמנות והפך לצייר.

פיודור סיים את לימודיו באקדמיה בשנת 1824 וקיבל "מדליית זהב קטנה" על ציורו "משפחת איכרים". בשנת 1827 הוא קיבל את "מדליית הזהב הגדולה" מהאקדמיה על ציורו ״עיבוד לקיסר״.בשנת 1836 הוא הפך לחבר באקדמיה הקיסרית לאמנויות. בשנת 1876 מונה סולנצב לפרופסור של האקדמיה.<ref></ref>

עבודתו של פיודור סולנצב נתמכה על ידי נשיא האקדמיה האימפריאלית לאמנויות אלכסיי אולינין והקיסר ניקולאי הראשון. הקיסר הזמין את סולנצב לעצב נשף קיסרי וליפות את דירותיו הפרטיות בקרמלין.<ref></ref> במהלך חייו עבד סולנצב על שיקום מבנים רבים בקרמלין במוסקבה, כולל ארמון הקרמלין הגדול ונשקיית הקרמלין. הוא צייר את קתדרלת ישו המושיע וכנסיות אחרות במוסקבה.<ref></ref>

אולנין הזמין את סולנצב לתעד חפצים ארכאולוגיים והיסטוריים של המדינה הרוסית. סולנצב החל לעבוד על כך בשנת 1830. הוא הכין יותר מ-3000 רישומים מפורטים ביותר של חפצים שונים, כולל תיעוד של כל העושר של הקרמלין. שבע מאות מהרישומים הללו הופיעו כפרסום של שישה כרכים שכותרתם "עתיקות המדינה הרוסית". האנציקלופדיה פורסמה לאחר מותו של אולנין תוך שימוש בכספים שסיפק ניקולאי הראשון. 

סולנצב נפטר ב-3 במרץ 1892 ונקבר בבית הקברות וולקובו בסנט פטרסבורג.<ref name=":0" />

== גלריה - תיעוד לבוש עממי ברוסיה ==
<gallery mode="packed" heights="220">
File:Fight the Russians.jpg
File:Девушки средней части Дона.jpg
File:Крестьяне Ярославской губ 1830.jpg
File:Курская женщина 1835 г.jpg
File:Солнцев Ярославской губернии 1826.jpg
File:Солнцев Костромская губерния 1856.jpg

</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:היסטוריונים
קטגוריה:ילידי 1801
קטגוריה:נפטרים ב-1892
Get Out My Head

"Get Out My Head" הוא סינגל של הדי ג'יי והמפיק המוזיקלי האירי, שיין קוד .<ref name="SOLAH Facebook"></ref> השיר, שנכתב והופק על ידי שיין קוד, כולל שירה ללא קרדיט של סלואה.<ref></ref> השיר יצא, על ידי חברת התקליטים פולידור רקורדס, ב-25 במאי 2020.<ref name="iTunes"></ref> השיר הגיע, בשיאו, למקום החמישי במצעד הסינגלים האירי.<ref></ref>

גרסת רמיקס בהשתתפות הראפרים הבריטים Swarmz ו-S1mba יצאה ב-5 בפברואר 2021.<ref></ref>

גרסת רמיקס של הדי ג'יי האמריקאי טוד טרי יצא ב-18 בפברואר 2021.<ref></ref>

נכון לאוגוסט 2022, השיר הושמע למעלה מ-8 מיליון פעמים ביוטיוב,<ref></ref> ולמעלה מ-99 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!פולין (ZPAV)
|זהב
|25,000
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" | אירלנד
| 25 במאי 2020
|הורדת מוזיקה, הזרמת מוזיקה
| פולידור רקורדס
|
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
קטגוריה:שירים על מגפת הקורונה
קטגוריה:שירי מוזיקת האוס
קטגוריה:סינגלים בהוצאת פולידור רקורדס
תא אניצ'קוב

תאי אניצ'קוב ב[[מחלת לב שיגרונית, צביעת המטוקסילין-אאוזין]]
תא אניצ'קוב הוא תא מקרופאגי הנמצא בתוך גופיף אשוף, קשריר ברקמת הלב המופיע בקדחת שיגרונית, ונקשר במחלת לב שיגרונית. תאים אלה נקראים על שם הפתולוג הרוסי ניקולאי אניצ'קוב.

תאי אניצ'קוב נקראים גם תאי זחל, שכן יש להם ציטופלזמה רבה וגרעין עגול-סגלגל שבו כרומטין דחוס בכיוון מרכז הגרעין בצורת סרט גלי המזכיר זחל. תאי אניצ'קוב גדולים לעיתים מתמזגים לכדי תאי ענק מרובי גרעינים על שם אשוף.

תאי אפיתל קשקשי עם שינויים בגרעין הדומים לשל תאי אניצ'קוב נצפו גם בגלע רירית חוזר, אנמיה מחוסר ברזל, ילדים המקבלים כימותרפיה, וכן אצל אנשים בריאים.

==קישורים חיצוניים==

== הערות שוליים ==

קטגוריה:מחלות לב שיגרוניות כרוניות
קטגוריה:פתולוגיה
מרין ליוביצ'יץ'

מרין ליוביצ'יץ (בקרואטית: Marin Ljubičić; נולד ב-28 בפברואר 2002 בספליט שבקרואטיה) הוא כדורגלן קרואטי המשחק בעמדת החלוץ בקבוצת ל.א.ס.ק. לינץ מהבונדסליגה האוסטרית.

== קריירת מועדונים ==
ליוביצ'יץ' גדל במחלקת הנוער של היידוק ספליט. ב-2 במרץ 2021 ערך את הופעת הבכורה שלו בקבוצה הבוגרת של המועדון, בניצחון 0–3 על נ.ק. זאגרב במסגרת הגביע הקרואטי. ב-20 במרץ ערך ליוביצ'יץ' את הופעת הבכורה שלו בליגת העל הקרואטית, בניצחון 0–1 על שיבניק במסגרת המחזור ה-26 לעונת , בו הבקיע את שער הבכורה שלו במועדון. הוא ערך שבע הופעות ליגה בעונה זו, בהן הבקיע שער אחד. בעונת ערך ליוביצ'יץ' 30 הופעות ליגה והבקיע שני שערים, והוסיף ארבעה שערים בארבע הופעות במסגרת הגביע הקרואטי, בו זכתה היידוק ספליט.

לקראת עונת הושאל ליוביצ'יץ' לל.א.ס.ק. לינץ מהבונדסליגה האוסטרית. ב-16 ביולי 2022 ערך את הופעת הבכורה שלו במועדון, בניצחון 1–9 על שוואץ במסגרת הסיבוב הראשון של הגביע האוסטרי. הוא הבקיע שלושער במשחק זה. ב-23 ביולי הוא ערך את הופעת הבכורה שלו בליגה, בניצחון 1–3 על אוסטריה קלגנפורט במסגרת המחזור הראשון, בו הבקיע את שער הבכורה שלו בליגה. ב-6 באוגוסט הבקיע ליוביצ'יץ' ארבעה שערים בניצחון 1–5 על וולפסברג במסגרת המחזור השלישי בליגה.

== תארים ==
;היידוק ספליט
* הגביע הקרואטי (1): 2021/2022

== קישורים חיצוניים ==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני ל.א.ס.ק. לינץ
קטגוריה:קרואטים שנולדו ב-2002
הקורינתי (קומיקס)

הקורינתי (באנגלית: The Corinthian) הוא דמות בדיונית בסדרת הרומנים הגרפים סנדמן מאת ניל גיימן. הוא הופיע לראשונה בגיליון העשירי של הסדרה שפורסם באוקטובר 1989, שהוא חלק מקשת הסיפור השנייה של הסדרת הרומנים, שאוגדה לאוגדן בשם The Doll's House (מאנגלית: "בית הבובות"). הקורינתי הוא סיוט עריק שנוצר בידי חלום, אדון החלומות וממלכת החלימה, שמשמיד אותו במהלך אותה קשת עלילה כעונש על כך שמרד בו וכשל במילוי ייעודו המקורי. הוא מסתתר בעולם הערות ונוהג כרוצח סדרתי המנקר את עיני קרבנותיו. חלום בורא את הקורינתי מחדש מאוחר יותר בסיפור, עם "מספר שינויים קלים" שטבעם המדויק לא מפורט. המאפיין הבולט ביותר של הקורינתי הוא ארובות העיניים שלו, שעיניים לא נמצאות בהן ובמקומן ישנם שני פיות אנושיים קטנים מלאים בשיניים, שהוא לרוב מסתיר באמצעות משקפי שמש. הוא יכול לדבר, לראות ואפילו לנשום דרך הפיות הללו. בנוסף נרמז שהוא משתמש בהם כדי לאכול את עיני קרבנותיו.

בויד הולברוק מגלם את הקורינתי בסדרת הטלוויזיה סנדמן משנת 2022.

== במדיה נוספת ==

=== ספר מוקלט ===
ב-15 ביולי 2020 Audible הוציאה עיבוד של הקומיקס "סנדמן" ל"מחזה שמע", שנכתב בידי ניל גיימן ודירק מאגס. השחקן הבריטי ריז אחמד מדבב את דמותו של הקורינתי בעיבוד לשמע.<ref></ref>

=== טלוויזיה ===

ביוני 2019, נטפליקס חתמה על עסקה עם חברת האחים וורנר להפיק סדרת טלוויזיה המבוססת על "סנדמן" באורך 11 פרקים. על פי ההוליווד ריפורטר, האחים וורנר הציעה פיץ' של הסדרה למספר רשתות - בין השאר רשת HBO, שסירבה להצעה בשל התקציב הרב שדרשה. הסדרה פותחה בידי אלן היינברג, ששימש גם מפיק בפועל יחד עם גיימן ודייוויד גויר.<ref></ref><ref></ref><ref></ref> בינואר 2021 פורסמו הליהוקים של מגוון דמויות בסדרה, ביניהם הליהוק של ברוק הולברוק לתפקיד הקורינתי.<ref></ref>

== הערות שוליים ==

קטגוריה:דמויות DC קומיקס
קטגוריה:רוצחים סדרתיים בדיוניים
קטגוריה:דמויות הומוסקסואליות
גטו מונקאץ'

גטו מונקאץ או גטו מוקצ'בו היה גטו שהקימה גרמניה הנאצית במונקאץ' (מוקצ'בו) שבהונגריה. הגטו היה אחד מהגטאות הראשונים בהונגריה, יחד עם עוד מספר גטאות באזור קרפטורוס (כיום זקרפטיה באוקראינה).<ref name=":0"></ref> בעיר הוקמו 2 גטאות, לעיר ולסביבה.<ref name=":1"></ref><ref name=":2"></ref>

== הקמת הגטו ==
בחודש מרץ 1944, הוקמו שני גטאות במונקאץ', אחד לתושבי העיר ואחד לתושבי האזור.<ref></ref> גטו העיר יועד לאכלס 15,000 יהודים, וגטו האזור - 14,000.<ref name=":1" /> גטו העיר הוקם בשכונה שהייתה מיושבת בצפיפות ביהודים, הגטו השני הוקם בבית החרושת ללבנים "שיוביץ".<ref name=":2" /> לגטו הובאו בהדרגה יהודים מהסביבה דוגמה יהודי קליאצ'נובו.

בתחילת חודש אפריל נערכו התייעצויות ודיונים בין משרד הפנים ההונגרי, קציני אס אס, ז'נדרמריה ומשטרה, בהם דנו ביהודי הונגריה. לבסוף, הוחלט על ריכוז היהודים, שוד רכושם ושילוחם אל מחוץ לגבולות הונגריה. במקור, כל יהודי זקרפטיה היה אמורים להיות בגטו עד 6 באפריל 1944, אך תהליך הכנסת היהודים לטו נדחה משום שצבא הונגריה טען שהליך מהיר ישבש את פעילותו באזור. ב-15 באפריל התקיימה התייעצות במוקצ'בבו בנוכחותו של דיטר ויסליצני, מעוזריו הבכירים של אדולף אייכמן, על ריכוז יהודי העיר בגטו. אייכמן עצמו הגיע לביקור בגטו מונקאץ' בסוף אפריל בליווי לסלו אנדרה. ב-18 באפריל, לאחר פסח.<ref name=":0" /><ref name=":2" />

לאחר יומיים רוכזו כל יהודי מונקאץ' בגטו, חוץ מכמה עשרות יהודים שהצטיינו בצבא ההונגרי במלחמת העולם הראשונה. מאוחר יותר שטחו של הגטו הוקטן.<ref name=":0" /><ref name=":2" />

== החיים בגטו ==
בשבת הראשונה לאחר כניסת היהודים לגטו, אולצו מאות יהודים להחריב את בתי הכנסת שבעיר.<ref name=":0" />

ענייני הגטו נוהלו על ידי היודנראט, שאנשיו התגוררו באזור מיוחד, יחד עם משפחותיהם. באזור זה שכן גם בית החולים היהודי של הגטו. יושב ראש היודנראט היה שאנדור שטיינר.<ref name=":0" />

כל יום הוכנו במטבח הגטו כ-11,000 מנות של אוכל מבושל, אך הן לא הספיקו לכל תושבי הגטו.<ref name=":2" />

== גירוש יהודי הגטו ==
ב-8 וב-9 במאי התקיימו דיונים להעברת יהודי זקרפטיה ובעיקר מונקאץ'. נקבע שבכל רכבת יועברו כ-3,000 יהודים. אנשי הגטו בבית הבלנים הועברו לאושוויץ ב-15 במאי 1944, ויהודי גטו העיר הועברו בין 19 ל-24 במאי. סך הכל יצאו 9 רכבות, שבתוכן היו 28,587 יהודים.<ref></ref><ref name=":2" />

==לקריאה נוספת==
* 

== קישורים חיצוניים ==
* 

== הערות שוליים ==

מונקאץ'
קטגוריה:מוקצ'בו
ח'אלד מנסור

ח'אלד מנצור מתראיין
ח'אלד סעיד שחאדה מנסור (בערבית: خالد سعيد شحادة منصور, תעתיק מדויק: ח'אלד סעיד שחאדה מנצור; 14 באוגוסט 1975 – 6 באוגוסט 2022) היה טרוריסט פלסטיני, מפקד הגזרה הדרומית של הג'יהאד האסלאמי הפלסטיני ברצועת עזה. נהרג על ידי צה"ל בסיכול ממוקד במבצע עלות השחר.

==ביוגרפיה==
ח'אלד סעיד שחאדה מנסור נולד ברפיח שברצועת עזה ב-14 באוגוסט 1975. הוא הצטרף לתנועת הג'יהאד האסלאמי הפלסטיני במקביל לפרוץ האינתיפאדה הראשונה ב-1987. 

לאורך השנים היה מעורב בפיגועים רבים, בהם הפיגוע ביולי 2004 שבו נפצע באורח בינוני מפקד החטיבה הדרומית באוגדת עזה, אל"ם פנחס זוארץ.

בשנת 2010, כששימש כראש היחידה הרקטית של הג'יהאד, נטל מנסור אחריות על הפיגוע שבו נהרגו רס"ן וסמ"ר . החל משנת 2015 שימש מנצור מפקד המרחב הצפוני ברצועת עזה ולאחר מכן עבר לתפקיד מפקד המרחב הדרומי.

במהלך מבצע צוק איתן בשנת 2014 שרד מספר ניסיונות של חיל האוויר הישראלי להתנקש בחייו.

היה אחראי בין היתר על תיק המנהרות ופיקד על היחידה הרקטית של הג'יהאד. במהלך מבצע שומר החומות במאי 2021 היה אחראי על ירי רקטי כבד לעבר העורף הישראלי, בעיקר לעבר הערים אשדוד ואשקלון, ופעל לממש מתווים התקפיים נגד כוחות צה"ל ונגד ישראלים.

ב-6 באוגוסט 2022 נהרג בתקיפה אווירית של צה"ל ב"מבצע עלות השחר". עמו נהרגו ככל הנראה שני מחבלים נוספים ששהו לצדו בזמן התקיפה: ח'טאב עמאצי, מפקד חטיבת רפיח בג'יהאד האסלאמי, וזיאד אל-מדלל, סגנו של מנסור.

== קישורים חיצוניים ==

* 

קטגוריה:פעילי הג'יהאד האסלאמי הפלסטיני שנהרגו בידי ישראל
קטגוריה:אישים שנהרגו בתקיפות אוויריות ישראליות
קטגוריה:עזה: אישים
קטגוריה:פלסטינים שנולדו ב-1975
קטגוריה:פלסטינים שנפטרו ב-2022
היידי מוזס

היידי מוזס (נולדה ב-ו' בניסן ה'תשמ"ב, 30 במרץ 1982) היא לוביסטית ופעילה להט"בית.

== ביוגרפיה ==
היידי היא השמינית מבין עשרת ילדיו של מנחם אליעזר מוזס, לשעבר חבר כנסת מטעם יהדות התורה. גדלה בבית חרדי בשכונת גאולה בירושלים, ומגיל צעיר גילתה סימני מרדנות בחברה החרדית. בין היתר סירבה לדבר יידיש, התעקשה לרכוב על אופניים<ref name=":0"></ref>, וכבר בגיל 6 החלה להתעניין בפוליטיקה והייתה קוראת עיתונים שאביה הביא הביתה. למדה בבית הספר החרדי "בית יעקב", ובגיל 14 נשלחה לשנתיים למנצ'סטר למוסד לבנות חרדיות שנחשבות לסוררות, ושם נחשפה לראשונה ללסביות והחלה להבין שגם היא נמשכת לנשים<ref name=":0" />.

בגיל 16 שבה לירושלים והתארסה בשידוך עם יצחק, חסיד מאקאווא, שלא פגשה לפני כן, ולאחר 7 חודשים השניים נישאו<ref name=":1"></ref>.

בגיל 23 וכשהיא אמא לבן ולבת עזבה את בעלה, חזרה להתגורר בבית הוריה עם הילדים, והחלה ללמוד לימודי רפואה אלטרנטיבית. הוריה לחצו עליה לעזוב את השכונה החרדית והיא עברה לגור בשכונת רחביה, שם פתחה גם קליניקה לטיפולים אלטרנטיביים.

בגיל 25 השתמשה לראשונה בחייה במחשב, ובאותה תקופה החלה גם בתהליך יציאה מהארון ונעזרה בארגון בת קול. לאחר יציאתה מהארון לא דיברה עם אביה במשך חמש שנים. השניים חזרו לקשר במהלך כהונתו של האב כחבר כנסת<ref></ref>, אך חבריו לסיעת יהדות התורה בחרו שלא לדבר עם היידי<ref name=":2"></ref>.

== קריירה פוליטית ==
מאז שנת 2008 פועלת מוזס כלוביסטית חברתית ומשתתפת בדיוני ועדות הכנסת בנושאי רווחה, חינוך ובריאות<ref name=":0" />. לדבריה ההשראה לכניסה לפוליטיקה הייתה ציפי לבני, ששמה פורסם בעיתונים החרדיים ללא תמונתה<ref name=":1" />.

היא מסייעת הן לקהילת היוצאים מהעולם החרדי והן לקהילת הלהט"ב ומקדמת חוקים חברתיים כגון חוק היתומים החרדים, חוק הנקה במרחב הציבורי וחוק המגשרים.

בשנת 2014 הקימה את תנועת "אנה אפנה" שמאתרת שבאבניקים בגיל העשרה כדי להחזיר אותם לבני משפחותיהם<ref name=":2" />, בשנת 2016 השתתפה ביום הקהילה הגאה שצוין לראשונה בכנסת, ומשתתפת בקביעות בישיבות השדולה למען הלהט"ב

לקראת הבחירות לכנסת ה-21 ב-2019 התמודדה בפריימריז של מפלגת הליכוד והוצבה במקום ה-51 לא ריאלי. בבחירות לכנסת ה-22 וה-23 הוצבה במקום ה-53 ברשימה ובבחירות לכנסת ה-24 הייתה במקום ה-52 ברשימת המועמדים.

לקראת הפריימריז בליכוד לכנסת ה-25 התפרסמה כשחילקה בכנס פעילים "שרשרת נאמנות" מוזהבת עם דמותו של בנימין נתניהו<ref></ref>, אך הגיעה רק למקום ה-66 בהצבעה עצמה.

== עמדותיה ==
מוזס מתנגדת לגיוס חרדים<ref></ref>, בעד העלאת גיל הנישואים<ref></ref>, והקמת קואליציה על בסיס מפלגות גדולות שלא תהיה תלויה במפלגות קטנות או סקטוריאליות שיעכבו קידום חוקים חברתיים.<ref name=":3" />

בראיון עימה אמרה היא מעוניינת להגיע למשרד הרווחה ולהקים בו גוף פיקוח<ref name=":1" />.

== קישורים חיצוניים ==

== הערות שוליים ==

קטגוריה:הליכוד
קטגוריה:שדלנים
קטגוריה:יוצאות בשאלה להט"ביות
קטגוריה:פוליטיקאים להט"בים ישראלים
קטגוריה:להט"ביות ישראליות
קטגוריה:להט"בים ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
יחסי הולנד–ונצואלה

יחסי הולנד–ונצואלה הם היחסים הבילטרליים בין הולנד לרפובליקה הבוליברית של ונצואלה.

==היסטוריה==
היחסים הדיפלומטיים בין ממשלות הולנד וונצואלה כוננו ב-1921 בעקבות אמנה בין שתי המדינות שנחתמה בקראקס ב-11 במאי 1920<ref>Text in League of Nations Treaty Series, vol. 7, pp. 86–95.</ref>. היחסים בין שתי הממשלות היו מתוחים, מאחר שצי ונצואלה תפס מספר ספינות הולנדיות במהלך מלחמת העולם הראשונה - למרות שממשלת הולנד נותרה נייטרלית במלחמה. באמנה זו, ממשלת ונצואלה הסכימה לשלם לממשלת הולנד 20,000 בוליבר כפיצוי על תפיסת הספינות הללו.

איי ABC, הנמצאים תחת התלות של ממלכת ארצות השפלה, נמצאים במרחק של פחות מ-24 ק"מ מחופי ונצואלה. האי המאוכלס ביותר מבין הטריטוריות הללו הוא קוראסאו, שהדמוגרפיה שלו אינה דומה לזו של ונצואלה וחלק גדול ממדינות דרום אמריקה. נשיא ונצואלה לשעבר הוגו צ'אווס קרא ל"עצמאות מהפכנית" לאיים הללו, הצעה שהטרידה רבים מתושבי האי ופקידי צבא הולנדים בכירים בהאג. זאת, בנוסף לבריתות האחרונות של צ'אווס עם מדינות עוינות לעולם המערבי, הניעו את ממשלת הולנד להציב נשק צבאי ימי במספר איים לא מאוכלסים סמוך לוונצואלה.

בינואר 2010, במהלך ראיון טלוויזיה, טען צ'אווס כי מטוסי מלחמה אמריקאים נפרסו באיים ההולנדים כחלק מהתקפה מתוכננת על ונצואלה, והראה תצלום של מטוס קרב אמריקאי P3 כהוכחה. ראש ממשלת הולנד יאן פיטר בלקנאנדה דחה את ההאשמות של צ'אווס. לדברי בלקנאנדה, המטוסים שימשו למאבק בסחר בסמים והתמונה "נלקחה מוויקיפדיה" והיא מתוארכת לשנת 2002<ref></ref>.

בשנת 2019, מספר הפליטים מוונצואלה שהגיעו לטריטוריה ההולנדית ארובה נאמד בכ-17,000, המהווים כ-15% מאוכלוסיית האי<ref></ref>.

==ראו גם==
* יחסי החוץ של הולנד

== קישורים חיצוניים ==

==הערות שוליים==
עונת 1985/1986 בליגת המשנה ההולנדית

עונת 1985/1986 בליגת המשנה ההולנדית הייתה העונה ה-30 של ליגת המשנה ההולנדית, שהיא הליגה ההולנדית השנייה.
בסיום עונה זו, דן האג, זוולה ופיינדאם העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, זוולה, נאק ברדה ופולנדם והמצטרפת מהליגות החובבניות, אמן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||דן האג
 ||36||26||10||0||85||33||52||62||rowspan=2 align=right|העפלה לליגת העל
|-bgcolor=#BBF3BB
|2.||זוולה
 ||36||21||9||6||71||31||40||51
|-bgcolor=#09DWAf
|3.||ואלבייק
 ||36||17||11||8||67||51||16||45||rowspan=3 align=right|העפלה לפלייאוף הדירוג
|-bgcolor=#09DWAf
|4.||פיינדאם
 ||36||18||8||10||63||35||28||44
|-bgcolor=#09DWAf
|5.||וילם II
 ||36||15||12||9||63||48||15||42
|-
|6.||טלסטאר ספורטקלאב
 ||36||16||9||11||55||51||4||41
|-
| 7.||פולנדם
 ||36||14||12||10||62||55||7||40
|-bgcolor=#09DWAf
| 8.||ויטסה ארנהם
 ||36||13||12||11||52||52||2-||38||rowspan=1 align=right|העפלה לפלייאוף הדירוג
|-
| 9.||דה חראפסחאפ
 ||36||10||13||13||57||62||5-||33
|-
| 10.||R.B.C רוסנדאל
 ||36||13||7||16||52||58||6-||33
|-
| 11.||סחידאם
 ||36||11||11||14||59||68||9-||33
|-
|12.||הלמונד ספורט
 ||36||11||10||15||52||58||6-||32
|-
| 13.||נאק ברדה
 ||36||10||12||14||54||61||7-||32
|-
| 14.||וחנינגן
 ||36||12||6||18||48||61||13-||30
|-
| 15.||DS79
 ||36||8||13||15||44||61||17-||29
|-
| 16.||מועדון הכדורגל איינדהובן
 ||36||11||7||18||40||61||21-||29
|-
| 17.||הירנפיין
 ||36||8||11||17||50||66||16-||27
|-
| 18.||אמן
 ||36||6||12||18||30||54||24-||24
|-
| 19.||קמבור
 ||36||3||13||20||32||68||36-||19
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פיינדאם
 ||6||6||0||0||15||5||10||12||rowspan=1 align=right|העפלה לליגת העל
|-
|2.|||וילם II
 ||6||3||1||2||8||5||3||7
|-
|3.||ואלבייק
 ||6||1||1||4||12||13||1-||3
|-
|4.||ויטסה ארנהם
 ||6||1||0||5||5||17||12-||2
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1986
קטגוריה:תחרויות כדורגל ב-1985
חכמת התנינים

חכמת התנינים (באנגלית: The Wisdom of Crocodiles; יצא לאקרנים גם תחת השם "חיי נצח") הוא סרט מותחן משנת 1998 בכיכובו של ג'וד לאו ובבימויו של פו-צ'י לאונג. הסרט מבוסס על ספר מאת פול הופמן.

==תקציר עלילה==
סטיבן הוא רווק מסתורי וכריזמטי שחי בלונדון אשר שתי נשים שהיה איתן בקשר מצאו את מותן באופן מסתורי. בת זוגו שרה מתה בתאונת דרכים ולאחר מכן הוא מציל את מריה מהתאבדות בקפיצה אל פסי הרכבת והשניים נכנסים למערכת יחסים רצינית, אך סטיבן הורג אותה ושותה את דמה. המשטרה חושדת בסטיבן שהוא גרם למותן, אך אין לשוטרים שום הוכחות כנגדו. סטיבן פוגש את אן, מהנדסת מבנים, ומתאהב בה. לסטיבן יש בעיות רפואיות כמו המופיליה, אפניאה ודום לב ובכוונתו להרוג אותה ולשתות את דמה, כי הוא סבור שהדבר יציל את חייו.

==ביקורת==
הסרט קיבל ביקורות שליליות. האתר Rotten Tomatoes נתן לסרט תוצאה של 44%, המבוססת על ידי 18 מבקרים.
ב-1999 הסרט זכה בפרס הראשי בפסטיבל הבינלאומי לקולנוע פנטסטי בבריסל.

==קישורים חיצוניים==

קטגוריה:סרטי 1998
קטגוריה:סרטים באנגלית
קטגוריה:לונדון בקולנוע
קטגוריה:סרטי ערפדים
קטגוריה:סרטי דרמה בריטיים
קטגוריה:סרטי מותחן פסיכולוגיים
מצוק לאקיי

מצוק לאקיי או רכס לאקיי (באנגלית: Lackey Ridge) הוא רכס מצוקים ברכס אוהיו, בהרי הורליק, בארץ מרי בירד שבאנטארקטיקה.

כיוונו של הרכס: מזרח-מערב ואורכו בכיוון זה 7 קילומטרים.

הרכס מהווה את הקצה המערבי של מישור (שולחן) באקאיי.

== היסטוריה ==
=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים של ארצות הברית.

המצוק נקרא על שם לארי ל. לאקיי (Larry L. Lackey), שהיה גאולוג במשלחת אוניברסיטת המדינה של אוהיו לחקר הרי הורליק (the Ohio State University expedition to the Horlick Mountains) בעונת המחקר (הקיץ האנטארקטי) שבשנים 1960 – 1961.

לאקיי
לאקיי
נתאי עוקשי

נתאי עוקשי (נולד ב-19 במרץ 1982) הוא קצין בצה"ל בדרגת אלוף-משנה, המשרת כסגן מפקד אוגדה 36. קודם לכן שירת כמפקד חטיבת ירושלים (16), סגן מפקד חטיבת גולני, מפקד גדוד נצח יהודה ומפקד גדוד 906.

== ביוגרפיה ==
עוקשי נולד וגדל במושב ישעי. למד בבית הספר "אבן העזר" ובישיבת כפר הרא"ה. 

== קריירה צבאית ==
התגייס לצה"ל במרץ 2001, ושובץ בחטיבת גולני. עבר את הגיבוש ליחידות החטיבתיות והתקבל לפלנ"ט גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב ליחידה ומונה למפקד צוות מסלול. בהמשך שימש כמפקד צוות לוחמים. לאחר מכן מונה לסגן מפקד הפלוגה. בהמשך שירת כמפקד פלוגת מסלול. לאחר מכן מונה למפקד הפלוגה הרובאית "אווזי הפרא" בגדוד 12. בשנת 2007 הוביל כוח מהפלוגה לעבר גדר המערכת ברצועת עזה בעקבות חשש לחדירת מחבל. במהלך האירוע נתקל במחבל מטווח קרוב, נאבק עמו והרגו. על האומץ שהפגין בהתקלות הוענק לו צל"ש אלוף ממפקד פיקוד הדרום, יואב גלנט. בשנת 2009 מונה למפקד פלנ"ט גולני, ושירת בתפקיד עד שנת 2010. בשנים 2012–2013 שירת כסגן מפקד גדוד 13. לאחר מכן מונה למפקד מחזור טירונים בבא"ח גולני בין השנים 2013–2015.

בשנת 2016 הועלה לדרגת סא"ל ומונה למפקד גדוד 906, ושירת בתפקיד עד שנת 2018. במאי 2018 מונה למפקד גדוד נצח יהודה, תפקיד בו שירת עד שנת 2020. בשנים 2020–2021 שירת כסגן מפקד חטיבת גולני. בסיום התפקיד יצא ללימודים. ב-3 באוגוסט 2022 הועלה לדרגת אל"ם ומונה למפקד חטיבת ירושלים.

במלחמת חרבות ברזל קיבל משימות אופרטיביות במרחב רצועת עזה. החטיבה בפיקודו הביאה להשמדת פירים, סריקות אמל"ח והריגת מחבלים. ב-18 במרץ 2024 סוכם כי יתמנה לסגן מפקד עוצבת געש (אוגדה 36).

== חיים אישיים ==
עוקשי מתגורר במושב ישעי, נשוי לטליה ואב לארבעה.

== קישורים חיצוניים ==
* 
* טל זגרבה, [http://www.gvura.org/a343381-החזקתי-את-המחבל-וחיכיתי-לפיצוץ-רציתי-רק-לסיים-עם-זה החזקתי את המחבל וחיכיתי לפיצוץ. רציתי רק לסיים עם זה], במחנה, 3 באפריל 2009, כפי שהועלה ב"אתר הגבורה"

== הערות שוליים ==

קטגוריה:מפקדי חטיבת ירושלים
קטגוריה:מפקדי גדודים בצה"ל
קטגוריה:מעוטרי צל"ש אלוף
קטגוריה:בוגרי ישיבת כפר הרא"ה
קטגוריה:אנשי המושב
קטגוריה:מועצה אזורית מטה יהודה: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1982
אלכסנדר גגלו

אלכסנדר גגלו (ברוסית: Александр Гегелло; 23 ביולי 1891 – 11 באוגוסט 1965, מוסקבה) היה אדריכל סובייטי שפעל בעיקר בלנינגרד. הוא תכנן בניינים בסגנון קונסטרוקטיבסתי.

== ביוגרפיה ==
אלכסנדר גגלו נולד בדניפרו (אז בתחומי האימפריה הרוסית כיום באוקראינה) למשפחת רופא. אביו נפטר לפני הוא נולד. אחרי סיום גימנסיה הוא עבר עם משפחתו לסנקט פטרבורג. בשנת 1910 הוא התחיל ללמוד במכון הפוליטכני בעיר ולאחר סיום השנה הראשונה עבר למכון להנדסה אזרחית. גגלו סיים את הלימודים רק בשנת 1920 עקב אירועי מהפכת אוקטובר ומלחמת האזרחים ברוסיה שגרמו להפסקות בלימודים. בשנת 1921 הוא התחיל ללמוד אדריכלות וסיים את הלימודים בשנת 1923.

בשנים 1926–1927 גגלו תכנן ביחד עם אדריכל נוסף בנייה מחדש במתחם בית החולים הקליני בוטקין למחלות זיהומיות. בשנת 1929 הוא התחיל ללמד במכון להנדסה אזרחית ועבד שם עד לשנת 1933.

בשנת 1932 הוא תכנן הבית הגדול בליטייני שבנייתו הסתיימה בשנת 1933.

בשנת 1934 גגלו מונה לראש משרד אדריכלות ממשלתי בלנינגרד וניהל אותו עד לשנת 1948. בתקופה זו המשרד תכנן בניינים רבים בלנינגרד ובערים נוספות של ברית המועצות דוגמת תיאטרון בטשקנט ובפולוצק. בשנת 1936 הוא נסע להשתלמות לאנגליה, צרפת ושוודיה.

בשנת 1950 גגלו עבר למוסקבה ומונה לסגן נשיא של אקדמיה לאדריכלות.

על פעילותו בתחום פעמיים הוענק לו עיטור הדגל האדום של העמל בשנת 1944 ו-1956. בסך הכול גגלו תכנן כ-300 בניינים, מהם 100 פרויקטים מומשו בפועל.

בשנת 1960 הוא כתב הקדמה לספר של אריאל גולן על פרנק לויד רייט.

==קישורים חיצוניים==
* [https://design.wikireading.ru/13704 ביוגרפיה]

קטגוריה:אדריכלים רוסים
קטגוריה:אישים הקבורים בבית העלמין נובודוויצ'יה
קטגוריה:מקבלי עיטור הדגל האדום של העמל
קטגוריה:ילידי 1891
קטגוריה:נפטרים ב-1965
לזאר יובאנוביץ'

לזאר יובאנוביץ (בסרבית: Lazar Jovanović; נולד ב-13 ביולי 1993 באוז'יצה שברפובליקה הפדרלית של יוגוסלביה) הוא כדורגלן סרבי המשחק בעמדת קשר הכנף בראדניק סורדוליצ'ה מליגת העל הסרבית.

== קריירת מועדונים ==
יובאנוביץ' גדל במחלקות הנוער של ידינסטבו אוז'יצה וסלובודה אוז'יצה. הוא שיחק במועדונים סלובודה אוז'יצה במסגרת ליגת העל הסרבית וליגת משנה הסרבית, מלאדוסט לוצ'אני, בוראץ צ'אצ'אק וראדניצ'קי ניש במסגרת ליגת העל הסרבית, ופיוניק ירוואן במסגרת ליגת העל הארמנית.

ב-7 באוגוסט 2022 חתם במכבי בני ריינה, העולה החדשה לליגת העל הישראלית. בדצמבר 2022 שוחרר מהמועדון. באוגוסט 2023 חזר לרדינצקי ניש ובינואר 2024 עבר לראדניק סורדוליצ'ה.

== קריירה בינלאומית ==
ב-29 בינואר 2017 ערך יובאנוביץ' את הופעת הבכורה שלו בנבחרת סרביה בתיקו 0-0 מול נבחרת ארצות הברית במשחק ידידות.

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:קשרי כדורגל סרבים
קטגוריה:אוז'יצה: כדורגלנים
קטגוריה:כדורגלני בוראץ' צ'אצ'אק
קטגוריה:כדורגלני פיוניק ירוואן
קטגוריה:כדורגלני ראדניצ'קי ניש
קטגוריה:כדורגלני מכבי בני ריינה
קטגוריה:כדורגלנים זרים בישראל
קטגוריה:כדורגלני נבחרת סרביה
קטגוריה:ספורטאים זרים בארמניה
קטגוריה:ספורטאים סרבים בישראל
קטגוריה:סרבים שנולדו ב-1993